Hetuesit: raketa që rrëzoi avionin MH17, në arsenalin e brigadës ruse
Analistët thonë se nuk ka gjasa që Rusia të bashkëpunojë për një proces të mundshëm gjyqësor.
283 pasagjerë dhe 15 anëtarë të ekuipazhit vdiqën kur avioni MH17 u qëllua në qiejt e Ukrainës lindore, ndërsa udhëtonte nga Amsterdami drejt Kuala Lumpurit. Ekipi i përbashkët hetimor pati bërë publike më parë provat se avioni ishte goditur nga një raketë ruse tokë-ajër e tipit “BUK”, e cila ishte futur nga Rusia në territorin e Ukrainës lindore. Ata njoftuan mbrëmë se kanë identifikuar tashmë edhe origjinën e platformës lëshuese të raketës dhe se këto përbëjnë prova të mjaftueshme për një proces gjyqësor. , deklaroi kryeprokurori Fred Westerbreke. Konkluzione të ngjashme pati nxjerrë edhe faqja e pavarur investigative “Bellingcat”, e cila gjeti prova të tjera, si p.sh. një video ku tregohet platforma e lëshimit pas incidentit, me një raketë më pak. Kryeprokurori tha se hetimi ishte në fazën e fundit dhe bëri sërish thirrje për dëshmitarë dhe prova të mëtejshme, duke premtuar anonimitet për personat që dëshmojnë. , tha zoti Westerbeke. Duke qenë se Rusia pritet të bllokojë në Këshillin e Sigurimit të OKB-së një proces gjyqësor ndërkombëtar, ekziston mundësia e fillimit të një gjyqi në Hollandë, vendin nga u nis avioni. , thotë analisti Andrew Foxhall, i Shoqërisë “Andrew Jackson”. Kjo është hera e parë që ekipi ndërkombëtar hetimor ngre idenë se Rusia pati rol në rrëzimin e avionit. , thotë zoti Foxall. Moska ka mohuar vazhdimisht përfshirjen e saj dhe madje ka ngritur supozime se avioni mund të jetë rrëzuar nga ushtria ukrainase, por hetuesit nuk kanë pranuar provat e paraqitur për këtë pretendim. Në një deklaratë të Departamentit të Shtetit thuhet se “SHBA mbështesin fuqimisht vendimin e Holandës dhe Australisë për të vendosur përpara përgjegjësisë Rusinë lidhur me rolin e saj në rrëzimin e avionit MH-17 të Malaysia Airlines, në korrik të 2014 në Ukrainën lindore duke shkaktuar vdekjen e tmerrshme të 298 civilëve”. “Është koha që Rusia të pranojë rolin e saj në rrëzimin e MH-17 dhe të ndërpresë fushatën e saj dezinformuese”-, thuhej në deklaratën e Departamentit të Shtetit. Zbulimet e Ekipit të Përbashkët Hetues e bënë të qartë, se raketa ruse tokë-ajër e tipit “BUK” që ishte përdor për rrëzimin e avionin të pasagjerëve ishte në pronësi të Federatës Ruse dhe ishte në ngarkim të brigadës së 53-të të kundër-ajrorëve rusë pranë Kurskut. Ajo u soll në territorin sovran të Ukrainës nga Rusia, u lëshua nga një territor i kontrolluar nga forcat ruse dhe Rusia, në Ukrainën lindore dhe më pas u kthye në territorin rus. Nëpërmjet deklaratës SHBA i bënë thirrje Rusisë që t'i përmbahet rezolutës së Kombeve të Bashkuara 2166 si dhe t'i përgjigjej kërkesave të ligjshme të Australisë dhe Holandës. Agresioni i Rusisë në Ukrainë që nga 2014 ka shkaktuar më shumë se 10,300 vdekje të lidhura me konfliktin, përfshirë dhe jetët e humbura gjatë tragjedisë së MH-17. “Ka ardhur koha që Rusia t’i japë fund dhunës”, përfundonte deklarata e Departamentit amerikan të Shtetit.